ཕྱིས་སུ་བོད་དམག་མང་པོ་ཞིག་གཞིས་ཆགས་ཁག་ཏུ་བཏང་བ་རེད།ཡིན་ནའང་།སྐབས་དེའི་དྭང་དམག་མང་ཆེ་བ་རྒྱ་གར་ནང་གཞིས་སྡོད་བྱེད་པའི་བསམ་བློ་ཡོད་པ་མ་རེད།ཁོ་ཚོ་གང་མགྱོགས་ཕྱིར་བོད་ལ་ལོག་འདོད་ཡོད་པ་རེད།དང་ཐོག་ང་ཚོས་མཐའ་མཚམས་ནས་རྒྱ་དམག་ལ་ཁ་གཏད་བཅགས་ནས་བསྡད་ཡོད་ཚེ།སྐབས་དེར་ང་ཚོས་རྒྱ་དམག་བདའ་ཐུབ་ཡོད་ངེས་རེད།གང་ཡིན་ཟེར་ན།སྐབས་དེར་བོད་དམག་གཅིག་གིས་རྒྱ་དམག་བཅུ་ཕམ་ཉེས་གཏོང་བའི་ནུས་སྟོབས་དང་སེམས་ཤུགས་ཡོད་པ་རེད།ལྷག་པར་དུ་སྐབས་དེར་རྒྱ་དམག་བོད་མཐོ་སྒང་དུ་ཡོང་ནས་གནམ་གཤིས་དང་ཁོར་ཡུག་མ་འཕྲོད་པའི་དཀའ་ངལ་ཞེ་དྲགས་འཕྲད་ཡོད་པ་རེད།རྒྱ་དམག་མང་པོ་ཤི་རེད།ཡིན་ནའང་།སྐབས་དེར་ང་ཚོས་རྒྱ་དམག་བདའ་ཐུབ་ཡོད་པ་མ་རེད།